Milan Melník

Prof. RNDr. Milan Melník, DrSc. (* 9. máj 1938, Košická Nová Ves – † 4. február 2026, Bratislava) bol slovenský vedec, vysokoškolský učiteľ, chemik, kandidát na prezidenta Slovenskej republiky v roku 2009 a kandidát na prezidenta Slovenskej republiky v roku 2014.

 Vzdelanie 
 1962 Farmaceutická fakulta UK, RNDr.
 1973 ChTF STU, anorganická chémia, CSc.
 1990 ChTF STU, anorganická chémia, DrSc.
 1991 ChTF STU, anorganická chémia, Doc.
 1993 ChTF STU, anorganická chémia, Prof.

 Vedecká kariéra 
Jeho vedeckým zameraním bola koordinačná a bioanorganická chémia. Publikoval takmer 300 vedeckých prác v zborníkoch domácich a medzinárodných konferencií. Prednášal na desiatkach univerzít celého sveta. Korešpondent Fínskej chemickej spoločnosti, čestný člen Americkej chemickej spoločnosti.
V roku 1964 sa stal asistentom na Katedre anorganickej a organickej chémie Farmaceutická fakulta UK. Na fakulte pracoval do roku 1971 kedy sa stal odborným asistentom Katedry anorganickej chémie Chemicko-technologickej fakulty Slovenskej vysokej školy technickej. Na tejto katedre bol vedúcim v rokoch 1994 až 2002. V rokoch 20062008 bol vedúcim Katedry chémie a biochémie na Fakulte prírodných a humanitných vied Univerzity Alexandra Dubčeka v Trenčíne.

Od februára 2008 bol emeritným profesorom Slovenskej technickej univerzity.

 Politická činnosť 

 Prezidentské voľby 2009 
V prezidentských volieb v roku 2009 kandidoval ako občiansky kandidát s podporou ĽS – HZDS. V prvom kole získal 45 985 hlasov, alebo 2,45% platných hlasov. Skončil na 5. mieste a do druhého kola nepostúpil.

 Prezidentské voľby 2014 
Svoju kandidatúru do prezidentských volieb v roku 2014 oznámil 19. júla 2013 ako 75 ročný. Kandidoval s podporou občianskych združení Panslovanská únia, Konzervatívne Slovensko a Slovenská ekonomická spoločnosť- Nezávislé združenie ekonómov Slovenska. V prvom kole voľby nakoniec získal 7 678 hlasov (0,40 % z odovzdaných hlasov) a zo 14 kandidátov skončil na 12. mieste.

 Ocenenia 
 1995 Wroclawská univerzita – strieborná medaila
 1997 Farmaceutická fakulta UK – čestná medaila
 2002 Vedec roka SR
 2003 SChS – pamätná medaila
 : prémia Literárneho fondu SR za výrazný vedecký ohlas SCI
 2005 Univerity of Cambridge – Vedecká osobnosť sveta (zápis do svetovej encyklopédie)
 2006 Nadácia Matice slovenskej – Cena Jura Hronca
 : prémia Literárneho fondu SR za výrazný vedecký ohlas SCI
 2008 Rad Ľudovíta Štúra II. triedy za bioanorganickú chémiu
 : Farmaceutická fakulta UK – strieborná Galenova medaila

 Čestné členstvá 
 členstvo v komisii pre udeľovanie vedeckých hodností DrSc. v odbore anorganická chémia, vo funkcii predsedu
 členstvo v komisii pre udeľovanie hodností PhD. v odbore anorganická chémia
 členstvo vo vedeckých radách univerzít na Slovensku
 členstvo v edičných radách zahraničných vedeckých periodík
 čestné členstvo v Slovenskej farmaceutickej spoločnosti, od roku 2004
 čestné členstvo Americkej chemickej spoločnosti

 Referencie 

 Iné projekty 

 Externé odkazy 
 Oficiálna stránka kandidatúry 
 Rozhovor s Milanom Melníkom

 Zdroj 
 Životopis

Kategória:Absolventi Farmaceutickej fakulty Univerzity Komenského v Bratislave
Kategória:Absolventi Fakulty chemickej a potravinárskej technológie Slovenskej technickej univerzity v Bratislave
Kategória:Slovenskí chemici
Kategória:Slovenskí univerzitní profesori
Kategória:Slovenskí publicisti
Kategória:Kandidáti na prezidenta Slovenskej republiky (2009)
Kategória:Kandidáti na prezidenta Slovenskej republiky (2014)
Kategória:Držitelia Radu Ľudovíta Štúra II. triedy
Kategória:Bioanorganická chémia